Ameerika teadlased on hoolikalt uurinud üht Mongooliast leitud velociraptori küünarluud ja avastanud selle pinnalt kühmukesed, mille külge kinnitusid arvatavasti ulerootsud.  Dinosaurusi peetakse tänapäeva lindude esivanemaiks. Ka varem on nende fossiile uurides leitud tõendeid sulgede olemasolust, nüüd siis on sulissauruste nimekirja lisandunud ka velociraptor.  Velociraptor oli kahtlemata lennuvõimetu, kuid suled võisid teadlaste arvates aidata loomal kehatemperatuuri reguleerida ja jooksumanöövreid sooritada, aga küllap ka liigikaaslaste ees uhkeldada.  Priit Ennet/Vikerraadio